title: Equidae
text: Se veiga texto
  
  Os equidos (scientificament Equidae) son una familia de mamiferos adintro d'a orden d'os perisodactilos que actualment no enclui sique un chenero vivo; Equus, y qualques altros prehistoricos. Os equidos actuals tienen as dients con coronas altas adaptatas ta paixentar-se d'a hierba d'estepas, praderas y semidesiertos, y as patas rematatas en un solo dido que tien un casco d'ungla firme. Gosan vivir en grupos de diversos eixemplars, por un regular gubernatos por un masclo adulto (lo solo masclo que puede reproducir-se) y diversas fembras con os suyos poltrez.
  
  O chenero apareixó en Norteamerica en o pleistoceno, d'a on surtioron ta colonizar Sudamerica, Eurasia y Africa. Posteriorment, s'estinguioron en America d'o Norte dica la conquiesta d'os espanyols d'o sieglo XVI. Una caracteristica vestichial d'o chenero Equus ye la presencia de rayas en o pelache, que en o caso d'os caballos y somers tienden a mantener-se subliminals, pero que en as zebras se manifiestan amplament visteras.
  
  As zebras son un grupo d'especies parafileticament denominadas asinas que, no obstante, diz que no tienen més vinclos cheneticos d'entre ellas que con os somers y caballos. A unica caracteristica per a qual se denominan diferent d'os altros equidos ye la manifestación d'as rayas d'a suya piel. A parola zebra demena d'o portugués y significó orichinalment "fembra d'a Enzebra", zebro en a luenga lusa. As enzebras yeran uns equidos salvaches d'a Peninsula Iberica en l'antiguidat y la edat meya, d'os quals se'n fabla en muitos tractatos medievals de caza, y os quals s'estinguioron enta part d'a vuelta de sieglo d'o XV enta lo XVI. Diz que os primers navegadors portugueses que arriboron enta lo sud d'Africa veyoron uns equidos de caracteristicas y midas parellanas a las fembras d'a enzebra iberica, y d'ixa enchaquia en quitoron o nombre per o qual se conoixe popularment a os equidos rayatos d'Africa.
  
  Especies
  
   Equus caballus
   Equus asinus
   Equus africanus
   Equus hartmannae
   Equus hemionus
   Equus grevyi
   Equus quagga
   Equus zebra
   Equus hydruntinus †
   Equus ferus †
   Equus scotti †
  
  Se veiga tamién
  
  Hippotigris, o subchenero d'as zebras.
  Mula
  
  Vinclos externos
  
  Perissodactyla
  Equidae
  Familias de mamiferos
  Familias d'organismos monochenericas